open-index/open-wikipedia-markdown huggingface dataset:
Καλή Κώμη Καρδίτσας

Η **Καλή Κώμη** είναι οικισμός της Θεσσαλίας στην Περιφερειακή Ενότητα Καρδίτσας.

## Γεωγραφικά - ιστορικά στοιχεία
Η Καλή Κώμη βρίσκεται στα βορειοδυτικά όρια με τις Περιφερειακές Ενότητες Άρτας και Τρικάλων. Είναι κτισμένη στις βορειοδυτικές πλαγιές του Προφήτη Ηλία σε υψόμετρο 610 μέτρων ενώ στα νοτιοδυτικά κυλάει ο Αχελώος ποταμός. Απέχει περίπου 15 χλμ. ΒΔ. από το Ανθηρό (έδρα του δήμου) και 84 χλμ. Δ. από την Καρδίτσα. Το χωριό αναφέρεται από την περίοδο της τουρκοκρατίας με την παλιά ονομασία *Μολεντζικό* και μέχρι την καθίζηση του 1963 αλλά και το σεισμό του 1967 είχε πολλούς κατοίκους, οι περισσότεροι από τους οποίους μετακινήθηκαν στο Μουζάκι, στην Καρδίτσα, στην Ελάτεια Φθιώτιδας, στην Άρτα και σε άλλες πόλεις. Ασχολούνται κυρίως με τη γεωργία και την κτηνοτροφία.

Αξιοθέατα θεωρούνται τα παλιά πετρόκτιστα σπίτια που διατηρούν τον παραδοσιακό χαρακτήρα της περιοχής, ο παλιός  νερόμυλος που λειτουργούσε μέχρι το 1996. Η εκκλησία του Αγίου Νικολάου (του 1917) με το τέμπλο από πωρόλιθο καθώς και τα ξωκλήσια της Παναγίας, του Αγίου Κωνσταντίνου και του Αγίου Δημητρίου.

Νότια του χωριού, στην κατεύθυνση προς Πετρίλο, είναι το φαράγγι του Κώστιανου ενώ υπάρχουν και αρκετά ανεξερεύνητα σπήλαια (Βουζιά, Παπά του Ραγγί, Βαένι, Ζνάρα, Μπάλα και Φήβα). Υπάρχουν πολλές πεζοπορικές διαδρομές προς στις γύρω πλαγιές και στις κορυφές Μπότση (τοποθεσία "Μπούτσος"), Καυκιά, Σταυρό και Καλατόρη με πανοραμική θέα αλλά και τις πηγές: Τόσκα, Ιτιά, Πουριά, Λάβρος και Λεπτοκαρούλα.

## Διοικητικά - πληθυσμιακά στοιχεία
Αναφέρεται επίσημα (γραμμένη ως *Μολεντζικό*), μετά την ενσωμάτωση της Θεσσαλίας, το 1883 στο ΦΕΚ 126Α - 02/04/1883 να προσαρτάται στον δήμο Αργιθέας. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Το 1930 με το ΦΕΚ 251Α - 24/07/1930 μετονομάστηκε σε Καλή Κώμη. Σύμφωνα με το  Πρόγραμμα «Καλλικράτης», μαζί με την Γραβιά και το Περιβόλι, αποτελούν την κοινότητα Καλής Κώμης που υπάγεται στη δημοτική ενότητα Αργιθέας του Δήμου Αργιθέας ενώ σύμφωνα με την απογραφή του 2011 απογράφησαν 71 κάτοικοι. Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι

* Καλή Κώμη Καρδίτσας στο https://www.youtube.com
* Η πεζοπορική διαδρομή: Καλή Κώμη - Γέφυρα Καρακονήσ ι από τον ιστότοπο https://el.wikiloc.com/
* Αργιθέα: Το γεφύρι του Κορακονησίου από την https://www.ertnews.gr/
* Φωτογραφίες απο την Καλή Κώμη στον ιστότοπο https://www.greece.com/

## Παραπομπές


Κατηγορία:Δήμος Αργιθέας
Κατηγορία:Χωριά της περιφερειακής ενότητας Καρδίτσας
Κρύα Βρύση Καρδίτσας

Η **Κρύα Βρύση** είναι οικισμός της Θεσσαλίας στην Περιφερειακή Ενότητα Καρδίτσας.

## Γεωγραφικά - ιστορικά στοιχεία
Η Κρύα Βρύση βρίσκεται στον κάμπο της Καρδίτσας σε απόσταση περίπου 7 χιλιομέτρων νοτιοδυτικά από το κέντρο της πόλης και έχει υψόμετρο 133 μέτρων. Στα βορειοδυτικά του είναι το Γεωργικό, νοτιοδυτικά το Ξινονέρι και νοτιοανατολικά το Ρούσσο. Το χωριό δημιουργήθηκε τον 19ο αιώνα από κατοίκους του Ξυνονερίου και μεταφέρθηκε στη σημερινή του θέση την περίοδο της τουρκοκρατίας, το 1902, από τον τότε  διοικητή της περιοχής μπέη Σαλή, ο οποίος έκτισε και διώροφο κονάκι (το παλιό δημοτικό σχολείο) ενώ γύρω στα 1940 αποσπάστηκε από το Ξυνονέρι και έγινε αυτόνομη κοινότητα. Οι κάτοικοί του ασχολούνται κυρίως με την  γεωργία και τις οικοδομικές εργασίες. Το όνομά της οφείλεται στην την κοντινή πηγή που είναι στην τοποθεσία "Λατομείο", στους πρόποδες του γειτονικού λόφου Μύλος.

Αναφέρεται επίσημα, μετά την ενσωμάτωση της Θεσσαλίας, το 1883 στο ΦΕΚ 126Α - 02/04/1883 να προσαρτάται στον δήμο Καρδίτσης. Το 1934 με το ΦΕΚ 39Α - 30/01/1934 ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτη και την τροποποίησή του Κλεισθένης Ι αποτελεί την κοινότητα Κρύας Βρύσης που υπάγεται στη δημοτική ενότητα Μητρόπολης του δήμου Καρδίτσας ενώ σύμφωνα με την απογραφή του 2011 απογράφησαν 421 κάτοικοι. 

Οι απογραφές πληθυσμού μετά τον Β΄Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Καρδίτσας
Καρκίνωμα NUT

Το **καρκίνωμα NUT**, επίσης γνωστό και ως ***καρκίνωμα μέσης γραμμής NUT***, είναι εξαιρετικά σπάνιος τύπος καρκίνου που μπορεί να αναπτυχθεί οπουδήποτε στο σώμα, συνήθως εντοπίζεται στον εγκέφαλο, τον λαιμό και τους πνεύμονες. Αναπτύσσεται από τα πλακώδη κύτταρα του σώματος, τα οποία είναι κύτταρα που αποτελούν το δέρμα και την επένδυση ορισμένων οργάνων, λ.χ. τους πνεύμονες και το στομάχι. Αναπτύσσεται πολύ γρήγορα και μπορεί να εξαπλωθεί με μεταστάσεις και στα υπόλοιπα ζωτικά όργανα του σώματος.

Το καρκίνωμα αυτό είναι τόσο σπάνιο που σήμερα υπάρχουν ελάχιστα στατιστικά δεδομένα σχετικά με το πόσοι άνθρωποι έχουν νοσήσει από αυτό. Τα γενικά συμπτώματα του είναι ο πόνος, η ακούσια απώλεια βάρους, η κόπωση, ο βήχας και η δύσπνοια.

Η θεραπεία για κάθε ασθενή είναι μοναδική. Λόγω της σπανιότητας δεν υπάρχει τυπική θεραπεία για αυτό. Είναι επίσης δύσκολο να αντιμετωπιστεί, επειδή αναπτύσσεται ταχύτατα και μπορεί να γίνει ανθεκτικό στη θεραπεία. 

## Παραπομπές


Κατηγορία:Καρκίνος
Κυψέλη Καρδίτσας

Η **Κυψέλη** Σοφάδων είναι οικισμός της Θεσσαλίας στην Περιφερειακή Ενότητα Καρδίτσας.

## Γενικά στοιχεία
Η Κυψέλη βρίσκεται προς τα όρια με την Περιφερειακή Ενότητα Λάρισας και είναι κτισμένη στα νοτιοανατολικά του Θεσσαλικού κάμπου σε υψόμετρο 105 μέτρα. Απέχει περίπου 7 χλμ. ΒΑ. από τους Σοφάδες (έδρα του δήμου), 22 χλμ. Α. από την Καρδίτσα και 29 χλμ. Δ.-ΒΔ. από τα Φάρσαλα ενώ στα ανατολικά της περνάει ο Φαρσαλιώτης ποταμός.

Αναφέρεται επίσημα, μετά την ένωση της Θεσσαλίας, με την παλιά του ονομασία *Μπαλταλάρ* το 1883 στο ΦΕΚ 126Α - 02/04/1883 όταν προσαρτήθηκε στον τότε δήμο Κιερίου. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1930 το όνομά του διορθώθηκε σε Κυψέλη. Σύμφωνα με το πρόγραμμα Καλλικράτης και την τροποποίησή του Κλεισθένης Ι αποτελεί την κοινότητα Κυψέλης που υπάγεται στη δημοτική ενότητα Άρνης του δήμου Καρδίτσας και σύμφωνα με την απογραφή του 2011 έχει 580 κατοίκους

Οι απογραφές πληθυσμού μετά τον Β΄Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Σοφάδων
Ξινονέρι Καρδίτσας

Το **Ξινονέρι** είναι οικισμός της Θεσσαλίας στην Περιφερειακή Ενότητα Καρδίτσας.

## Γεωγραφικά - ιστορικά στοιχεία
Το Ξινονέρι βρίσκεται στον κάμπο της Καρδίτσας σε απόσταση περίπου 8 χιλιομέτρων νοτιοδυτικά από το κέντρο της πόλης και έχει υψόμετρο 150 μέτρων. Δίπλα και βορειοανατολικά του είναι η Κρύα Βρύση, νοτιοδυτικά ο Άγιος Γεώργιος και βόρεια το Γεωργικό. Δημιουργήθηκε την περίοδο της τουρκοκρατίας και η παλιά ονομασία του ήταν *Ζουλευκάρι*. Πρόκειται για χωριό με καλή ρυμοτομία ενώ στη δυτική άκρη του υπάρχει δασύλλιο με αιωνόβια δέντρα. Οι κάτοικοί του ασχολούνται κυρίως με τη γεωργία και την κτηνοτροφία.

Στα βόρεια και προς την κατεύθυνση του Γεωργικού, στην τοθεσία "Κούφια Ράχη", έχει ανασκαφεί θολωτός μυκηναϊκός τάφος του 13ου με 12ου αιώνα π.Χ. (ύστερη εποχή χαλκού), ο οποίος θεωρείται από τα σπουδαιότερα αρχαιολογικά μνημεία της περιοχής αλλά και από τα καλύτερα διατηρημένα ταφικά κτίσματα ολόκληρης της Θεσσαλίας. Ο κυκλικός θάλαμος και η θόλος του διατηρούνται ακέραιοι (μετά την αποκατάσταση).

## Διοικητικά - πληθυσμιακά στοιχεία
Αναφέρεται επίσημα, μετά την ενσωμάτωση της Θεσσαλίας, ως *Ζουλευκάρι* το 1883 στο ΦΕΚ 126Α - 02/04/1883 να προσαρτάται στον δήμο Καρδίτσης. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1927 με το ΦΕΚ 306Α - 22/12/1927 μετονομάστηκε σε Ξυνονέρι. Σύμφωνα με το πρόγραμμα Καλλικράτη και την τροποποίησή του Κλεισθένης Ι αποτελεί την κοινότητα Ξυνονερίου που υπάγεται στη δημοτική ενότητα Μητρόπολης του δήμου Καρδίτσας ενώ σύμφωνα με την απογραφή του 2011 απογράφησαν 451 κάτοικοι 

Οι απογραφές πληθυσμού μετά τον Β΄Παγκόσμιο Πόλεμο είναι:

## Εξωτερικοί σύνδεσμοι
* Μυκηναϊκός θολωτός τάφος Γεωργικού - Ξινονερίου 

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Καρδίτσας
Ίσμαρ Ισιντόρ Μπόας

**Ο Ίσμαρ Ισιντόρ Μπόας (Ismar Isidor Boas)** (28 Μαρτίου 1858 – 15 Μαρτίου 1938) ήταν Γερμανός γαστρεντερολόγος που γεννήθηκε στην πόλη Κτσίνια, στην τότε πρωσική επαρχία Posen της σημερινής Πολωνίας.

Ο Μπόας γεννήθηκε στην οικογένεια ενός μικροέμπορου και ανάμεσα σε πολλά αδέρφια ήταν ο μόνος που μορφώθηκε. Πήγε σε γυμνάσιο στο Zülichau στη Σιλεσία, έπειτα σπούδασε ιατρική στο Βερολίνο, το Χάλλε και τη Λειψία και στη συνέχεια έγινε βοηθός του Carl Anton Ewald (1845-1915) στο νοσοκομείο Augusta στο Βερολίνο. Το 1886 έλαβε άδεια ως ειδικός γαστρεντερικών παθήσεων στο Βερολίνο.

Ο Μπόας ήταν ένας εκ των κορυφαίων αυθεντιών στη γαστρεντερολογία στην Ευρώπη. Μόνος, αλλά και σε συνεργασία με τον καθηγητή Ewald, έκανε αρκετές συνεισφορές στην παθολογία και τη φυσιολογία της πέψης . Περιέγραψε τον *Lactobacillus acidophilus*, έναν βάκιλο που βρίσκεται στο γαστρικό υγρό ατόμων με καρκίνωμα στομάχου. Αυτό το βακτήριο αναφέρεται μερικές φορές ως «βάκιλος Boas-Oppler».

Το 1895 ίδρυσε το *Archiv für Verdauungs-Krankheiten*, το πρώτο ιατρικό περιοδικό αφιερωμένο σε γαστρεντερολογικά θέματα και το 1913 ίδρυσε τη Γερμανική Γαστρεντερολογική Εταιρεία (*Deutsche Gesellschaft für Verdauungs-und Stoffwechselkrankheiten*). Δημιούργησε μια πολυκλινική στο βόρειο Βερολίνο. Προς τιμήν του έχουν δοθεί ονοματισμοί, όπως:

* το «Αλγεσίμετρο του Boas»: όργανο που χρησιμοποιείται για τον προσδιορισμό της ευαισθησίας πάνω από το επιγάστριο.
* το «Σημείο Boas»: ένα ευαίσθητο σημείο στα αριστερά του δωδέκατου θωρακικού σπονδύλου σε άτομα με γαστρικό έλκος.

Ως Εβραίος, ο Μπόας έχασε τη θέση του ως καθηγητή στο Πανεπιστήμιο του Βερολίνου και έφυγε για τη Βιέννη το 1936. Η γυναίκα του διέφυγε στην Ολλανδία. Όταν οι Ναζί μπήκαν στην Αυστρία, αυτοκτόνησε με υπερβολική δόση του ηρεμιστικού Veronal. Η σύζυγός του Sophie και ο γιος του Kurt, δερματολόγος, σκοτώθηκαν από τους Ναζί.

## Παραπομπές


Κατηγορία:Απόφοιτοι του Πανεπιστημίου της Λειψίας
Κατηγορία:Αυτοκτονίες από δηλητηρίαση
Κατηγορία:Ολοκαύτωμα
JPMorgan Chase

Η ***JPMorgan Chase & Co.*** είναι αμερικανική πολυεθνική επενδυτική τράπεζα και εταιρεία συμμετοχών χρηματοοικονομικών υπηρεσιών που εδρεύει στη Νέα Υόρκη. Για το 2022 η JPMorgan Chase, με συνολικά κεφάλαια άνω των $3.95 τρισεκατομμυρίων δολαρίων, αποτελεί την μεγαλύτερη τράπεζα στις Ηνωμένες Πολιτείες και την μεγαλύτερη τράπεζα σε κεφαλαιοποίηση στον κόσμο. Επίσης, η τράπεζα βρίσκεται στην 24η θέση του *Fortune 500* των μεγαλύτερων εταιρειών στον κόσμο.

## Ιστορία

## Παραπομπές


Κατηγορία:Πολυεθνικές εταιρείες
Κατηγορία:Επενδυτικές τράπεζες
Κατηγορία:Τράπεζες των ΗΠΑ
Κατηγορία:Επιχειρήσεις των ΗΠΑ
Μαρία Μαλιμπράν

Η **Μαρία Φελίσια Μαλιμπράν** (24 Μαρτίου 1808 – 23 Σεπτεμβρίου 1836) ήταν γαλλίδα μονωδός ισπανικής καταγωγής. Διέθετε μεγάλο φωνητικό εύρος και καταπιάστηκε με συνθέσεις που αφορούσαν φωνητικές κατηγορίες από κοντράλτο ως και υψίφωνο. Υπήρξε μία εκ των διασημότερων τραγουδιστριών όπερας του 19ου αιώνα. 

Η Μαλιμπράν ήταν γνωστή για τη θυελλώδη προσωπικότητά της, ενώ έγινε θρυλική φιγούρα μετά τον ξαφνικό θάνατό της στο Μάντσεστερ της Αγγλίας σε ηλικία 28 ετών. Σύγχρονες της ζωής της περιγραφές τονίζουν το εύρος, τη δύναμη και την ευελιξία της φωνής της.

## Παραπομπές


Κατηγορία:Γαλλίδες τραγουδίστριες όπερας
Κατηγορία:Γαλλίδες ηθοποιοί θεάτρου
Αλμπέν Αλέ

Ο **Αλμπέν Αλέ** (γαλλ. *Albin Haller*, 7 Μαρτίου 1849 – 1η Μαΐου 1925) ήταν Γάλλος χημικός. Γεννήθηκε στην κοινότητα Φελερίνγκ του γαλλικού νομού του Άνω Ρήνου.

Ο Αλέ ερεύνησε κυρίως θέματα της οργανικής χημείας. Σε αυτόν οφείλονται πολλές εργασίες σχετικές με την καμφορά και τα παράγωγά της.

Ο Αλέ ίδρυσε την «Ανώτατη Εθνική Σχολή Χημικής Βιομηχανίας» (*École Nationale Supérieure des Industries Chimiques*) στο Νανσύ. Το 1917 κέρδισε το Μετάλλιο Ντέιβυ της Βασιλικής Εταιρείας του Λονδίνου με αιτιολογία *«τις σημαντικές έρευνές του στην επικράτεια της οργανικής χημείας»*. Είχε ήδη γίνει από το έτος 1900 μέλος της Γαλλικής Ακαδημίας Επιστημών, της οποίας διετέλεσε και πρόεδρος από το 1923. Υπήρξε επίσης μέλος της Εθνικής Ακαδημίας Ιατρικής της Γαλλίας.

Ο Αλμπέν Αλέ απεβίωσε στο Παρίσι σε ηλικία 76 ετών.

## Μερικά έργα του
* *Produits chimiques et pharmaceutiques: materiel de la peinture parfumerie, savonnerie*, Imprimerie Nationale, 1894
* *L'industrie chimique*, J.B. Baillière et fils
* *Les industries chimiques et pharmaceutiques*, Gauthier-Villars, 1903

## Παραπομπές


## Πηγές
* Το λήμμα «Αλλέ Αλβίνος» στη *Νέα Ελληνική Εγκυκλοπαίδεια* «Χάρη Πάτση», τόμ. 4, σελ. 390

## Εξωτερικοί σύνδεσμοι
* 

Κατηγορία:Γάλλοι χημικοί
Άλιγκαν

Το **Άλιγκαν** (αγγλ. *Allegan*) είναι κωμόπολη στην πολιτεία Μίσιγκαν των ΗΠΑ, έδρα ομώνυμης κομητείας. Ο πληθυσμός του στην απογραφή του 2020 ήταν 5.222 κάτοικοι, ξεπερνώντας τους 5.000 για πρώτη φορά στην ιστορία.

## Ιστορία
Οι άνθρωποι που αγόρασαν τα δικαιώματα στην περιοχή το 1833, οι *Elisha Ely, Samuel Hubbard, Charles Christopher Trowbridge, Pliny Cutler* και *Edmund Monroe*, δεν έχουν ξεχασθεί, καθώς τα ονόματά τους δόθηκαν στις οδούς του κέντρου του Άλιγκαν. Θεώρησαν την τοποθεσία προνομιακή για μελλοντική ανάπτυξη εξαιτίας του ποταμού Καλαμαζού, που είχε αρκετή δύναμη ώστε να κινήσει νερόμυλους και πριονιστήρια, αλλά ταυτοχρόνως ήταν και πλωτός για μικρά ποταμόπλοια. Η ονομασία είναι ένας νεολογισμός που εφεύρε ο εθνολόγος Χένρυ Σκούλκραφτ το 1837 ώστε να ηχεί σαν ινδιάνικη λέξη. Δεν σχετίζεται με τα τοπωνύμια Αλεγκένυ των ανατολικών ΗΠΑ. Ο οικισμός αναγνωρίσθηκε ως χωριό το 1838 και ως πόλη το 1907. 

Το 1886 μια γέφυρα μιας λωρίδας κυκλοφορίας κατασκευάσθηκε στο ποτάμι για να συνδέσει την εθνική οδό M-89 με το κέντρο της κωμόπολης. Η γέφυρα περιέπεσε σε αφάνεια τον 20ό αιώνα και επρόκειτο να κατεδαφισθεί μέχρι που μια ομάδα ακτιβιστών συνέλεξε αρκετά χρήματα ώστε να την επισκευάσει το 1983. Σήμερα έφθασε να αποτελεί τοπόσημο του Άλιγκαν και εμφανίζεται στο λογότυπό του.

Το 1914 ιδρύθηκε στην κωμόπολη ένα από τα πρώτα στον κόσμο, μικρά εργοστάσια κατασκευής αγωνιστικών αυτοκινήτων, συγκεκριμένα του μοντέλου «Cornelian», από τους Χάουαρντ Ε. Μπλαντ και Λουί Σεβρολέ. Το εγχείρημα ήταν βραχύβιο και συνολικώς παράχθηκαν λιγότερα από 100 αυτοκίνητα.

* Στο Άλιγκαν γεννήθηκε η ζωγράφος και εικονογράφος Κλάρα Έλσεν Πεκ (1883-1968)

## Γεωγραφία
Ο οικισμός έχει συνολική έκταση 11,03 τετραγωνικά χιλιόμετρα, με το 1,07 από αυτά να καλύπτεται από νερό. Είναι κτισμένος σε υψόμετρο 199 μέτρα πάνω από την επιφάνεια της θάλασσας, σε γεωγραφικές συντεταγμένες 42°31΄45΄΄ Βόρειο πλάτος και 85°51΄19΄΄ Δυτικό μήκος.

## Οικονομία
Ο μεγαλύτερος εργοδότης στο Άλιγκαν είναι η Perrigo, που ιδρύθηκε στην κωμόπολη το 1887 και σήμερα είναι από τους μεγαλύτερους «private label» παραγωγούς φαρμακευτικών προϊόντων χωρίς συνταγή στον κόσμο. 

Υπάρχει μικρό αεροδρόμιο στο Άλιγκαν, το Padgham Field, που εξυπηρετεί ολιγοθέσια αεροσκάφη.

## Παραπομπές


## Εξωτερικοί σύνδεσμοι

* 

Κατηγορία:Πόλεις του Μίσιγκαν
Κατηγορία:Έδρες κομητειών του Μίσιγκαν
IPhone 14 Pro

Τα **iPhone 14 Pro** και **iPhone 14 Pro Max** είναι έξυπνα τηλέφωνα της Apple. Είναι τα κορυφαία smartphone στη δέκατη έκτη γενιά των iPhone, και διαδέχονται τα iPhone 13 Pro και iPhone 13 Pro Max. Ανακοινώθηκαν στις 7 Σεπτεμβρίου 2022 μαζί με τα iPhone 14 και iPhone 14 Plus στο Apple Park της Καλιφόρνιας και έγιναν διαθέσιμα στις πρώτες χώρες στις 16 Σεπτεμβρίου, ενώ στις 23 Σεπτεμβρίου στην Ελλάδα.

Σημαντικές αναβαθμίσεις σε σχέση με τον προκάτοχό του είναι η βελτιωμένη διάρκεια ζωής της μπαταρίας, η 48-megapixel κάμερα, η ανάλυση 4k στο "Cinematic Mode", το νέο SoC A16 Bionic και η ανανεωμένη εγκοπή, που διατίθεται στο εμπόριο ως Dynamic Island.

## Παραπομπές


Κατηγορία:IPhone
Κατηγορία:IOS (Apple)
Ιούλιος Σατουρνίνος

Ο **Σέξτος** (πιθανώς **Γάιος**) **Ιούλιος Σατουρνίνος** (απεβ. το 280 μ.Χ.) ήταν Ρωμαίος σφετεριστής, αντίπαλος τού Αυτοκράτορα Πρόβου. 

Ο Julius Saturninus ήταν Γαλάτης στην καταγωγή (άλλοι τον έχουν ως Μαυριτανό), και ήταν αρχικά φίλος τού Αυτοκράτορα Πρόβου. Διορίστηκε κυβερνήτης της Συρίας από τον Πρόβο (*π.* 279).

Όταν ο Πρόβος έφυγε από τη Συρία για τον Ρήνο το 280, οι απείθαρχοι στρατιώτες και ο λαός της Αλεξάνδρειας ανάγκασαν έναν απρόθυμο Ι. Σατουρνίνο να δεχτεί το αυτοκρατορικό αξίωμα. Αυτός έφυγε από την Αλεξάνδρεια για να γλιτώσει από την πίεση, αλλά άλλαξε γνώμη στην Παλαιστίνη . Αυτοανακηρύχθηκε αυτοκράτορας το 280. Η αναξιόπιστη Ιστορία των Αυγούστων αναφέρει ότι ο Πρόβος το έμαθε και έστειλε άνδρες να τον σκοτώσουν, ενώ σύμφωνα με μία αφήγηση τού Ζώσιμου, προτού ο Πρόβος προλάβει να ανταποκριθεί στην απειλή, ο Σατουρνίνος ήταν νεκρός, σκοτωμένος από τα δικά του στρατεύματα. 

## Σημειώσεις

## Βιβλιογραφικές αναφορές
* 
* 

Κατηγορία:Πρόσωπα της Ρωμαϊκής Αυτοκρατορίας
Κατηγορία:Ρωμαίοι σφετεριστές
Φίρμος (σφετεριστής του 3ου αι.)

Σύμφωνα με την *[[Ιστορία των Αυγούστων]]*, ο **Φίρμος** Α΄, λατιν.: Firmus, (απεβ. το 273) ήταν σφετεριστής κατά τη διάρκεια της βασιλείας του Αυρηλιανού. Οι αντιφατικές αφηγήσεις για τη ζωή του και τού ίδιου ως ανθρώπου θεωρούνται μία πλήρης κατασκευή, βασισμένη ίσως στον μεταγενέστερο Φίρμο Β΄. 

## Η αναφορά στην ''Ιστορία των Αυγούστων''
Σύμφωνα με την *[[Ιστορία των Αυγούστων|Historia Augusta]]* ("Firmus"), ο Φίρμος ήταν ένας άνθρωπος με μεγάλο πλούτο. Είχε το σπίτι του εξοπλισμένο με τετράγωνα φύλλα γυαλιού και είχε μία τεράστια βιβλιοθήκη. Οι εμπορικές του σχέσεις περιελάμβαναν τους Bλεμμύες, τους Σαρακηνούς και την Ινδία. Είχε δύο χαυλιόδοντες ελέφαντα, τους οποίους αργότερα ο Αυρηλιανός κράτησε για να χρησιμοποιήσει σε ένα άγαλμα στον Δία και τους οποίους τού έδωσε στην πραγματικότητα ως δώρο ο Καρίνος. Σωματικά, ο Φίρμος ήταν αξιοσημείωτος, όντας μεγαλόσωμος και πολύ δυνατός. Ο Φίρμος ήταν επίσης πολύ πότης και μπορούσε να φάει αρκετά. Η *Ιστορία των Αυγούστων* αναφέρει ότι κάποτε κατανάλωσε μία ολόκληρη στρουθοκάμηλο σε μία ημέρα, και μάλιστα κέρδισε έναν από τους σημαιοφόρους και τους διαβόητους πότες του Aυρηλιανού σε έναν διαγωνισμό ποτού, πίνοντας δύο κουβάδες κρασί ενώ παρέμεινε εντελώς νηφάλτος. Η σημασία και η απειλή της εξέγερσης τού Φίρμου σχετίζεται με τη διακοπή της προμήθειας των αιγυπτιακών σιτηρών στη Ρώμη.

## Σημειώσεις

## Βιβλιογραφικές αναφορές

### Πρωταρχικές πηγές
* "Firmus Saturninus Proclus et Bonosus" 3-6, *[[Ιστορία των Αυγούστων|Historia Augusta]]*
* "Aurelianus" xxxii.2-3, *[[Ιστορία των Αυγούστων|Historia Augusta]]*
* Ζώσιμος ι.61.1

### Δευτερεύουσες πηγές
* "Firmus", sv "Aurelian", τοποθεσία *De Imperatoribus Romanis*

Κατηγορία:Πρόσωπα της Ρωμαϊκής Αυτοκρατορίας
Βονόσος (σφετεριστής)

Ο **Βονόσος** (λατιν.: *Bonosus,* απεβ. το 280 μ.Χ.) ήταν Ρωμαίος σφετεριστής του τέλους του 3ου αι. Γεννήθηκε στην Ρωμαϊκή Ιβηρία από πατέρα Βρετανό και μητέρα από τη Γαλατία. Ο πατέρας του —ρήτορας και «διδάσκαλος των γραμμάτων»— απεβίωσε, όταν ο Βονόσος ήταν ακόμη νέος, αλλά η μητέρα τού αγοριού τού έδωσε αξιοπρεπή εκπαίδευση. 

Είχε διακεκριμένη στρατιωτική σταδιοδρομία με εξαιρετικό υπηρεσιακό ιστορικό. Ανήλθε διαδοχικά μέσα από τις βαθμίδες και τα τριβουνικά αξιώματα, αλλά ενώ ήταν υπεύθυνος τού στόλου της Ρηνανίας π. 280, οι Γερμανοί κατάφεραν να τον πυρπολήσουν.  Φοβούμενος τις συνέπειες, αυτοανακηρύχτηκε αυτοκράτορας στην Colonia Agrippina (σημερινή Κολωνία) από κοινού με τον Πρόκουλο. Μετά από έναν παρατεταμένο αγώνα, ηττήθηκε από τον Μ. Α. Πρόβο και απαγχονίστηκε -αυτοκτόνησε-, προτού να συλληφθεί.

Ο Bονόσος άφησε πίσω του μία σύζυγο και δύο γιους, στους οποίους φέρθηκε με τιμή ο Πρόβος.

## Παραπομπές


Κατηγορία:Ρωμαίοι ναύαρχοι
Κύπελλο ΕΠΕΛ-ΟΠΝ ΣΕΚ-ΠΟΕΠΑ

Το **Κύπελλο ΕΠΕΛ-ΟΠΝ ΣΕΚ-ΠΟΕΠΑ** αποτελεί ποδοσφαιρική τοπική διοργάνωση κυπέλλου στην επαρχία Λάρνακας της Κύπρου. 
Διοργανώνεται από την Επαρχιακή Ποδοσφαιρική Ένωση Λάρνακας (ΕΠΕΛ) και την Ομοσπονδία Ποδοσφαίρου Νεολαίας ΣΕΚ Λάρνακας (ΟΠΝ ΣΕΚ) απο το 2020. Στη διοργάνωση συμμετέχουν οι ομάδες του πρωταθλήματος της ΕΠΕΛ-ΟΠΝ ΣΕΚ-ΠΟΕΠΑ. 

Η κυπελλούχος ομάδα αποκτά το δικαίωμα συμμετοχής στο Κύπελλο ΣΤΟΚ.

## Δομή

Στο κύπελλο συμμετέχουν οι ομάδες της ΕΠΕΛ-ΟΠΝ ΣΕΚ-ΠΟΕΠΑ, οι οποίες αγωνίζονται σε μόνους νοκ άουτ αγώνες μεταξύ τους. Ο τελικός διεξάγεται σε ουδέτερο στάδιο.

## Οι κυπελλούχες ομάδες
Στον πίνακα που ακολουθεί παρουσιάζονται οι κυπελλούχες ομάδες απο την περίοδο 2021-22 μέχρι σήμερα.

## Δείτε επίσης
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου
* Πρωτάθλημα ΕΠΕΛ-ΟΠΝ ΣΕΚ-ΠΟΕΠΑ
* Κατηγορία:Ποδοσφαιρικές διοργανώσεις Κύπρου
Μονή Αγίας Τριάδος Καρδίτσας

Η **Μονή Αγίας Τριάδος** ή **Ιερά Μονή Αγίας Τριάδος Δρακότρυπας** βρίσκεται στη Θεσσαλία και την Περιφερειακή Ενότητα Καρδίτσας, κοντά στα δυτικά όρια με την Περιφερειακή Ενότητα Τρικάλων και είναι κτισμένη νοτιοδυτικά του χωριού Δρακότρυπα στις βόρειες πλαγιές του όρους Οξυά, σε υψόμετρο 800 μέτρα.

## Ιστορικά στοιχεία
Πρόκειται για παλιό μοναστηριακό συγκρότημα από το οποίο σήμερα σώζεται μόνο το καθολικό του, το οποίο είναι αγιορείτικου τύπου ναός, κατάγραφος εσωτερικά από τοιχογραφίες του 1758 με ζωγράφο τον ιερέα από την Αγιά Λαρίσης Θεόδωρο και με εξαιρετικής τέχνης ξυλόγλυπτο τέμπλο του 1744.   

Υπάρχουν περιορισμένα ιστορικά στοιχεία και κυρίως ένα πατριαρχικό σιγγίλιο του 1743, που την καθιστά σταυροπηγιακή και το οποίο αναφέρει ότι  στην ίδια θέση υπήρχε *"ένα πτωχόν μοναστηράκι τιμώμενο επ' ονόματι της Αγίας Τριάδος το οποίο, λόγω της εγκατάλειψης και της φθοράς του χρόνου, είχε μεταβληθεί σε ερείπια"*. Έτος ανέγερσης, σύμφωνα με επιγραφή σε φορητή καταγράφεται το 1785. Υπάρχει ακόμα  επιστολή (του 1797) των μοναχών προς τον Πατριάρχη Κωνσταντινουπόλεως με την οποία ζητούν προστασία ως προς τη διαμάχη τους με τους ντόπιους και τις οικονομικές αυθαιρεσίες Τούρκων σπαχήδων. 

Το μοναστήρι είχε σημαντική εθνική συμβολή την περίοδο της Τουρκοκρατίας, υπήρξε καταφύγιο για πολλούς αγωνιστές του 1821, όπως του Γεωργίου Καραΐσκάκη και σύμφωνα με την παράδοση το επισκέφθηκε ο Άγιος Κοσμάς ο Αιτωλός. 

Ως ξεχωριστός οικισμός απογράφεται για πρώτη φορά το 1971 στην κοινότητα Δρακότρυπας. Οι απογραφές πληθυσμού είναι: 

## Εξωτερικοί σύνδεσμοι

* Ιερά Μονή Αγίας Τριάδας Δρακότρυπας από τον ιστότοπο https://mouzakinews.gr/

## Παραπομπές


 

Κατηγορία:Δήμος Μουζακίου
Πετρας
Γιούρι Λεβιτάν

Ο **Γιούρι Μπορίσοβιτς Λεβιτάν** (, 2 Οκτωβρίου 1914, Βλαντίμιρ, Ρωσική Αυτοκρατορία - 4 Αυγούστου 1983, Μπέλγκοροντ, ΡΣΟΣΔ, ΕΣΣΔ) ήταν ο κύριος Σοβιετικός ραδιοφωνικός εκφωνητής την περίοδο του Δευτέρου Παγκοσμίου Πολέμου. Ανήγγειλε στο Ραδιόφωνο της Μόσχας όλα τα σημαντικά διεθνή γεγονότα της δεκαετίας 1940-1960, συμπεριλαμβανομένης της γερμανικής επίθεσης στη Σοβιετική Ένωση στις 22 Ιουνίου 1941, την παράδοση της Γερμανίας στις 9 Μαΐου 1945, τον θάνατο του Ιωσήφ Στάλιν στις 5 Μαρτίου 1953 και την πρώτη επανδρωμένη διαστημική πτήση στις 12 Απριλίου 1961.

## Βιογραφία
Γεννημένος το 1914 σε μια εβραϊκή οικογένεια του ράφτη Μπορίς Σεμιόνοβιτς Λεβιτάν και της γυναίκας του, νοικοκυράς, Μαρία Γιούλιεβνα Λεβιτάν, στο Βλαντίμιρ, ο Λεβιτάν ταξίδεψε στη Μόσχα στις αρχές της δεκαετίας του 1930, ελπίζοντας να γίνει ηθοποιός, αλλά απορρίφθηκε λόγω της επαρχιακής προφοράς του. Ωστόσο, εξασφάλισε μια θέση σε ραδιοφωνικό σταθμό της Μόσχας λόγω της χαρακτηριστικής βαθιάς φωνής του. Τον Ιανουάριο του 1934 ο Στάλιν, αφού άκουσε τις εκπομπές του Λεβιτάν, τηλεφώνησε στον ραδιοφωνικό σταθμό και ζήτησε από τότε και στο εξής ο Λεβιτάν να διαβάζει τις ανακοινώσεις του. Κατά συνέπεια, ο Λεβιτάν έγινε όχι μόνο ο προσωπικός εκφωνητής του Στάλιν, αλλά η κορυφαία σοβιετική ραδιοφωνική προσωπικότητα.

Μετά τη γερμανική εισβολή (22 Ιουνίου 1941) ο Λεβιτάν εκκενώθηκε στο Σβερντλόφσκ, καθώς οι ραδιοφωνικοί σταθμοί της Μόσχας διέκοψαν τη λειτουργία τους για να αποφευχθεί ο γερμανικός βομβαρδισμός. Τον Μάρτιο του 1943 μεταφέρθηκε κρυφά στο Κούιμπισεφ, όπου συναντήθηκε η . Όλα αυτά τα χρόνια μακριά από τη Μόσχα, οι αναφορές του ξεκινούσαν με το σήμα κατατεθέν του «*Προσοχή, μιλά η Μόσχα*!» (). Ο Λεβιτάν έκανε περίπου 2000 ραδιοφωνικές ανακοινώσεις κατά τη διάρκεια του πολέμου. Ηχογράφησε αναπαραστάσεις πολλών από αυτές τη δεκαετία του 1950, όταν τις αναπαρήγαγε στο στούντιο για αρχειοθέτηση.

Μετά τον πόλεμο, ο Λεβιτάν ανέφερε γεγονότα στην Κόκκινη Πλατεία και κρατικές διακηρύξεις. Μεταξύ 1978 και 1983 ανακοίνωνε το ετήσιο «Λεπτό Σιγής» για τον εορτασμό της Ημέρας της Νίκης στη Σοβιετική Ένωση. Το 1980 του απονεμήθηκε ο τίτλος του Λαϊκού Καλλιτέχνη της ΕΣΣΔ. Πέθανε από καρδιακή προσβολή το 1983 και τάφηκε στο νεκροταφείο Νοβοντέβιτσι στη Μόσχα.

## Κληρονομιά
σύνδεσμος=//upload.wikimedia.org/wikipedia/commons/thumb/d/df/Yuri Levitan stamp.jpg/220px-Yuri Levitan stamp.jpg|μικρογραφία| Ο Λεβιτάν σε Ρωσικό γραμματόσημο του 2016
Στο Βλαντίμιρ, τη γενέτειρα του Λεβιτάν, υπάρχει ένας δρόμος με το όνομά του και ένα μνημείο του. Μνημεία του ανεγέρθηκαν επίσης στον τάφο του στη Μόσχα και στο Βόλγκογκραντ και οδοί πήραν το όνομά του στο Αλμάτι, το Ντνιπρό, την Οδησσό, το Ορσκ, το Τβερ και την Ουφά. Ένα επιβατικό αεροπλάνο της Αεροφλότ και ένα φορτηγό πλοίο μεταφοράς εμπορευματοκιβωτίων φέρουν το όνομα του.

## Παραπομπές


Κατηγορία:Ρώσοι του Β΄ Παγκοσμίου Πολέμου
Κατηγορία:Μέλη του Κομμουνιστικού Κόμματος Σοβιετικής Ένωσης
Κατηγορία:Σοβιετικοί Εβραίοι
Κατηγορία:Ρωσοεβραίοι
Σπύρος Υποφάντης

thumb|350px|Οι Αστέρες του Παναθηναϊκού και Πρωταθλητές Ελλάδος του 1930, Άγγελος Μεσσάρης, Αντώνης Μηγιάκης, Σπύρος Υποφάντης, Αντώνης Τσολίνας, σε σκίτσο της εποχής
Ο **Σπύρος Υποφάντης** ήταν Έλληνας διεθνής ποδοσφαιριστής γεννημένος το 1909 στην Αθήνα. Απεβίωσε στις 29 Οκτωβρίου 1993.
Ξεκίνησε την ποδοσφαιρική του καριέρα από την Άμυνα Αμπελοκήπων και σε ηλικία 18 ετών ο Απόστολος Νικολαΐδης τον μετέγραψε στον Παναθηναϊκό.
Αγωνίστηκε ως αριστερός μέσος και ως επιθετικός. Κατέκτησε 1 πρωτάθλημα Ελλάδας το 1930 και πέντε πρωταθλήματα Αθηνών (1929, 1930, 1931, 1934, 1937). Υπήρξε 10 φορές διεθνής με την Εθνική Ελλάδος από το 1930 έως το 1933. Ολοκλήρωσε την ποδοσφαιρική του σταδιοδρομία το 1937.

Αγωνίστηκε ως ένοπλος στον Β Παγκόσμιο Πόλεμο. Στις 27 Δεκεμβρίου του 1944 κατά τις συγκρούσεις των Δεκεμβριανών μετά από έκρηξη όλμου έχασε μέλη της οικογένειας του ενώ ο ίδιος έμεινε ανάπηρος χάνοντας το αριστερό του πόδι. Προσελήφθη ως υπάλληλος του Παναθηναϊκού έως τη συνταξιοδότηση του και υπήρξε μέλος της αποστολής των παλαιμάχων του Παναθηναϊκού που έφεραν στην Ελλάδα από την Αλβανία τα οστά του Μίμη Πιερράκου ώστε να ενταφιαστούν στην Ελλάδα.

## Εξωτερικοί σύνδεσμοι
Σπύρος Υποφάντης, greencorner.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Παναθηναϊκού
Κατηγορία:Επιθετικοί ποδοσφαιριστές
Άννα Χενρίκα Πουστοβουιτούβνα

Η **Άννα Χενρίκα Πουστοβουιτούβνα** (πολωνικά: *Anna Henryka Pustowójtówna*) ή **Άννα Τεοφίλοβνα Πουστοβόιτοβα** (, 1838, Στάρε Βιεσχοβίσκα – 1881, Παρίσι) ήταν Πολωνή ακτιβίστρια και στρατιώτης, διάσημη για τη συμμετοχή της στην Ιανουαριανή Εξέγερση.

## Βιογραφία
Η μητέρα της ήταν η Πολωνή ευγενής Μαριάνα Κοσακόφσκα και ο πατέρας της ο Ρώσος αξιωματικός Τεόφιλ Πούσταγια, ουγγρικής καταγωγής. Αργότερα έγινε στρατηγός. Μετά τη φοίτηση σε μοναστήρι στο Λούμπλιν, παρακολούθησε ένα σχολείο ολοκλήρωσης στο Πουουάβι. Παρά τη μικτή καταγωγή της, θεωρούσε τον εαυτό της Πολωνή. Ήδη στα 20 της συνελήφθη το 1861 για πολιτική ανυπακοή (έψελνε δημόσια θρησκευτικούς ύμνους). Καταδικάστηκε σε κράτηση σε ορθόδοξο μοναστήρι στη Ρωσία, αλλά δραπέτευσε. Πήρε το δρόμο της προς τη Μολδαβία, όπου ενώθηκε με τους Πολωνούς αντάρτες που συγκροτούνταν σε μονάδες.

Έγινε ακτιβίστρια στο πολωνικό κίνημα ανεξαρτησίας και πολέμησε στην Ιανουαριανή Εξέγερση ως βοηθός του διοικητή Μάριαν Λανγκιέβιτς. Μεταμφιέστηκε σε άνδρα στρατιώτη και είχε το ψευδώνυμο «Μίχαου Σμοκ».

Συνελήφθη και φυλακίστηκε από τις αυστριακές αρχές και μετά την απελευθέρωση της μετακόμισε πρώτα στην Πράγα, μετά στην Ελβετία και τέλος στη Γαλλία, όπου εργάστηκε ως νοσοκόμα στην Παρισινή Κομμούνα του 1870. Το 1873 παντρεύτηκε έναν ιατρό, τον Δρ. Λέβενχαρτ, τον οποίο είχε γνωρίσει κατά τη διάρκεια της εξέγερσης στην Πολωνία. Απέκτησαν τέσσερα παιδιά. Μετά τον θάνατο της κουνιάδας της, ανέλαβε τη φροντίδα των δύο ορφανών παιδιών της. Πέθανε στον ύπνο της στο Παρίσι.

## Παραπομπές


## Εξωτερικοί σύνδεσμοι

* "A Catalog of Female Cross-Dressers", τελευταία πρόσβαση στις 9 Φεβρουαρίου 2006
* Άρθρο στη Μεγάλη Σοβιετική Εγκυκλοπαίδεια (Ρωσικά).

Κατηγορία:Συμμετέχοντες στην Ιανουαριανή Εξέγερση
Κατηγορία:Πολωνές στρατιώτες
Κατηγορία:Πολωνοί εθνικιστές
Απολλωνία (Λυκία)

μικρογραφία|αριστερά|300x300εσ| Θέατρο Απολλωνίας
μικρογραφία|αριστερά|300x300εσ| Λυκιακοί τάφοι στην Απολλωνία
Η **Απολλωνία** () ήταν πόλη της αρχαίας Λυκίας. Τα ερείπιά της βρίσκονται κοντά στο Κιλιτσλί (Σιτσάκ), ένα μικρό χωριό στην περιοχή Κας της επαρχίας Αττάλειας, στην Τουρκία.

## Ιστορία
Η πόλη δεν αναφέρεται από κανένα αρχαίο συγγραφέα. Οι τάφοι στη νεκρόπολη στα βόρεια της πόλης μαρτυρούν λυκιακή προέλευση του οικισμού και χρονολογούνται περίπου στο 500 π.Χ. 

Στα ρωμαϊκά χρόνια η πόλη αποτελούσε μέρος μιας τοπικής ομοσπονδίας, μιας *συμπολιτείας*, με τα Σίμηνα, Ίσινδα και Άπερλαι. Οι Άπερλαι ήταν επικεφαλής της συμπολιτείας, η οποία εκπροσωπήθηκε στο Κοινό των Λυκίων με μία ψήφο. 

Τα ερείπια μιας βυζαντινής εκκλησίας χρονολογούνται πιθανώς στον 6ο ή 7ο αιώνα μ.Χ.. Επομένως η πόλη ακόμη κατοικούνταν εκείνη την εποχή. 

## Διάταξη
Η πόλη βρίσκεται σε ένα λόφο και έχει μια περιτειχισμένη ακρόπολη στο υψηλότερο σημείο της. Στα ανατολικά η ακρόπολη φαίνεται να είναι διπλή, γιατί μέσα στα βυζαντινά τείχη βρίσκεται πολύ παλαιότερος φράκτης.  Στη δυτική και βορειοδυτική πλευρά της ακρόπολης βρίσκονται δύο εκκλησίες, ένα θέατρο, λουτρά με στέρνες και ένα ηρώο. Στη νοτιοδυτική πλευρά χτίστηκαν σπίτια.Γύρω από την ακρόπολη βρίσκονται έξι τάφοι και ένα μεγαλύτερο μνημείο.

## Παραπομπές

## Εξωτερικοί σύνδεσμοι
* 

Κατηγορία:Ρωμαϊκοί αρχαιολογικοί τόποι στην Τουρκία
Κατηγορία:Εγκαταλελειμμένοι οικισμοί στην Τουρκία
Κατηγορία:Αρχαίοι ελληνικοί αρχαιολογικοί τόποι στην Τουρκία
Κατηγορία:Αρχαίες πόλεις της Λυκίας
Βαλεντίνος (στασιαστής)

Ο Αμμιανός Μαρκελλίνος καταγράφει ότι ο **Βαλεντίνος**, λατιν.: *Valentinus*, ήταν ένας από την Παννονία, τού οποίου ο κουνιάδος Μαξιμίνος (έπαρχος του πραιτωρίου) ήταν κοντά στον Αυτοκράτορα Βαλεντινιανό Α΄. Έχοντας διαπράξει κάποιο σοβαρό έγκλημα, μπόρεσε να μετατραπεί η ποινή του σε εξορία στη Βρετανία, όπου διέμενε την εποχή της Μεγάλης Συνωμοσίας. 

Ο Α. Μαρκελλίνος δεν καταγράφει ότι ο Βαλεντίνος συμμετείχε σε εκείνη τη βάρβαρη εξέγερση, αλλά ισχυρίζεται ότι άρχισε να σχεδιάζει μία νέα εξέγερση μετά την άφιξη τού κόμη Θεοδόσιου. Οργάνωσε άλλους εξόριστους και προσπάθησε να δωροδοκήσει τα τοπικά στρατεύματα για τον σκοπό του. Ανακαλύφθηκε, παραδόθηκε στον δούκα Δουλκίτιο για εκτέλεση, αλλά ο Α. Μαρκελλίνος σημειώνει ότι η έρευνα για τη συνωμοσία τού Βαλεντίνου ήταν πρόχειρη, μήπως προκαλέσει περισσότερη αναταραχή στην επαρχία. 

## Βιβλιογραφικές αναφορές

Κατηγορία:Εκτελεσθέντες Αρχαίοι Ρωμαίοι
Μονή Αγίου Γεωργίου Καρδίτσας

Η **Μονή Αγίου Γεωργίου Καρδίτσας**, επίσης γνωστή ως **Ιερά Μονή Αγίου Γεωργίου «Καραϊσκάκη»**, βρίσκεται στη Θεσσαλία και την Περιφερειακή Ενότητα Καρδίτσας σε απόσταση περίπου 3 χλμ. νοτιοανατολικά από το Μουζάκι και 2 χλμ. νοτιοδυτικά από το Μαυρομμάτι. Είναι κτισμένη επάνω σε βράχους και την έξοδο του Πορταϊκού ποταμού στον Θεσσαλικό κάμπο. Το μοναστήρι είναι γνωστό και ως «Μονή Γεωργίου Καραϊσκάκη», αφού σύμφωνα με την τοπική παράδοση, κοντά σε αυτό γεννήθηκε το 1782 ο Γεώργιος Καραϊσκάκης.

## Ιστορία
Από το παλιό μοναστηριακό συγκρότημα (κατεδαφίστηκε το 1989) σώζεται σήμερα μόνο το καθολικό, το οποίο κτίσθηκε ή ανακαινίσθηκε στα τέλη του 16ου ή στις αρχές του 17ου αιώνα. Στην πίσω μεριά των δεσποτικών εικόνων του τέμπλου (του Χριστού, της Θεοτόκου, του Τιμίου Προδρόμου και του Αγίου Γεωργίου) αναγράφεται το έτος 1602 ενώ σε άλλο σημείο του το έτος 1599. Οι τοιχογραφίες του εσωτερικού ιστορήθηκαν από τους ιερομονάχους Σεραφείμ από τη Χίο και Δημήτριο Αναγνώστου από το Μέτσοβο το 1719.

## Δημογραφία
### Πληθυσμιακή εξέλιξη
Ως ξεχωριστός οικισμός απογράφεται για πρώτη φορά το 1961 στην κοινότητα Μαυρομματίου. Οι απογραφές πληθυσμού είναι: 

## Παραπομπές


Κατηγορία:Δήμος Μουζακίου
Αγιου Γεωργιου
Κατηγορία:Γεώργιος Καραϊσκάκης
Σίμηνα

μικρογραφία|αριστερά|250x250εσ|Βυθισμένος Λυκιακός τάφος.
Τα **Σίμηνα** ήταν παράκτια πόλη της αρχαίας Λυκίας, 60 στάδια από τις Απέρλαι. Το *[[Σταδιασμός ήτοι περίπλους της μεγάλης θαλάσσης|Stadiasmus Maris Magni]]* αναφέρει την πόλη ως **Σόμηνα** ().

Η τοποθεσία της βρίσκεται κοντά στο Καλέκιοϊ της Τουρκίας. Οι επιτύμβιες επιγραφές και τα ευρήματα νομισμάτων δείχνουν ότι η πόλη υπήρχε τον τέταρτο αιώνα π.Χ. Μέρος της αρχαίας πόλης είναι πλέον βυθισμένο στη θάλασσα και τα υπολείμματα των ιαματικών λουτρών του Τίτου βρίσκονται στο νερό. Διακρίνεται ένα μικρό θέατρο ή βουλευτήριο στην ακρόπολη μέσα στο μεταγενέστερο οχυρό και λαξευμένο στον βράχο.

## Παραπομπές


## Εξωτερικοί σύνδεσμοι
* 

Κατηγορία:Ντεμρέ
Κατηγορία:Εγκαταλελειμμένοι οικισμοί στην Τουρκία
Κατηγορία:Αρχαίοι ελληνικοί αρχαιολογικοί τόποι στην Τουρκία
Κατηγορία:Αρχαίες πόλεις της Λυκίας
Μπογκ του Άλεν

thumb|355px|Πεδίο του Μπογκ του Άλεν, στο βάθος ο λόφος Κρόγκαν
Το **Μπογκ του Άλεν** (, ) είναι πολύ μεγάλος ομβροτροφικός τυρφώνας (υγρότοπος που παράγει τύρφη) στο ανατολικό-κεντρικό μέρος της Ιρλανδίας, ανάμεσα στους ποταμούς Λίφυ και Σάνον, όχι μακριά από το Δουβλίνο.

Η έκταση των 958 τετραγωνικών χιλιομέτρων του τυρφώνα (μεγαλύτερη από της νήσου Χίου) απλώνεται σε 5 κομητείες της Ιρλανδίας, τις Όφαλυ, Μηδ, Κιλντέρ (όπου και το ομώνυμο χωριό Άλεν και ο λόφος Άλεν), Λης και Γουεστμήδ. Τύρφη εξορύσσεται ακόμη και σήμερα, από την κρατική εταιρεία τύρφης «Bórd na Móna», με τη βοήθεια πολλών χιλιομέτρων σιδηροτροχιών μικρού εύρους. Επίσης, τον 20ό αιώνα υπήρχε εργοστάσιο παραγωγής μεθανίου. Οι εξαντλημένες περιοχές χρησιμεύουν ως βοσκοτόπια. Το Μπογκ του Άλεν διασχίζεται από δύο μεγάλα κανάλια, το Γκραντ Κανάλ και το Ρόαγιαλ Κανάλ.

## Διατήρηση
Το «Ιρλανδικό Συμβούλιο Διατηρήσεως Τυρφώνων» (*Irish Peatland Conservation Council*) χαρακτηρίζει το Μπογκ του Άλεν ως «σημαντική περιοχή τυρφώνα, εξίσου μέρος της ιρλανδικής κληρονομιάς όσο και το *[[Βιβλίο του Κελς]]*». Μετά από αιώνες εκμεταλλεύσεως και πρόσφατες εισδύσεις οικιστικών και άλλων χρήσεων, ο τυρφώνας έχει μειωθεί αρκετά και έχουν ξεκινήσει προσπάθειες για τη διατήρησή του.

## Αρχαιολογική σημασία
thumb|Εξόρυξη τύρφης σε τμήμα του Μπογκ του Άλεν, στην Κομητεία Όφαλυ
Η έκταση του τυρφώνα είναι πολύτιμη για την αρχαιολογία. Χάρη στις ειδικές συνθήκες που επικρατούν, διατηρούνται πολλά είδη ευρημάτων που υπό κανονικές συνθήκες χάνονται, όπως ξύλινες δομές και τέχνεργα. Σε πολλές τοποθεσίες του Μπογκ του Άλεν έχουν αποκαλυφθεί αρχαιολογικά ευρήματα, όπως ξυλόστρωτα μονοπάτια που ανάγονται από την προϊστορική εποχή μέχρι τον Μεσαίωνα. Αυτά επέτρεπαν σε ανθρώπους και ζώα να διασχίζουν τις αχανείς εκτάσεις του τυρφώνα, και μπορούν να δώσουν πληροφορίες για την οικονομία και τον τρόπο ζωής των κοινωνιών που υπήρχαν περιφερειακώς του τυρφώνα. Οι συνθήκες συντηρούν επίσης φυσικά ίχνη προϊστορικών εποχών, όπως γύρη και φυτικά απολιθώματα, που συχνά μελετώνται παραλλήλως με τα αρχαιολογικά ευρήματα προκειμένου να προκύψουν δεδομένα για το περιβάλλον μέσα και γύρω από τον τυρφώνα.

## Παλαιοπεριβαλλοντικές μελέτες
Πολλές μελέτες έχουν εστιάσει στην «ανακατασκευή» του περιβάλλοντος του απώτερου παρελθόντος δια της παρατηρήσεως φυσικών «προσομοιώσεών» του που υπάρχουν στο Μπογκ του Άλεν. Ο τυρφώνας παρουσιάζει ιδιαίτερο ενδιαφέρον, καθώς οι ομβροτροφικοί τυρφώνες είναι πολύ ευαίσθητοι σε μεταβολές στη βροχόπτωση. Π.χ. μια μελέτη διερευνά τη χρήση θηκαμοιβάδων για τη διερεύνηση μεταβολών στη βροχόπτωση και τη σύνδεσή τους με την κλιματική μεταβλητότητα κατά τη διάρκεια της Ολόκαινης εποχής. Τέτοιες μελέτες μπορούν να πληροφορήσουν σχετικώς με την απόκριση του προϊστορικού ανθρώπου στις κλιματικές αλλαγές.

## Δείτε επίσης
* Γεωγραφία της Ιρλανδίας

## Παραπομπές


## Πηγές
* Το λήμμα «Άλλεν Μπογκ οφ-» στη *Νέα Ελληνική Εγκυκλοπαίδεια* «Χάρη Πάτση», τόμ. 4, σελ. 392

## Εξωτερικοί σύνδεσμοι

* Η επισκόπηση του Μπογκ του Άλεν από το Irish Peatland Conservation Council

Μπογκ του Αλεν
Αλεξάντερ Βιτς Γκρίσγουολντ Άλεν

Ο **Αλεξάντερ Βιτς Γκρίσγουολντ Άλεν** (αγγλ. *Alexander Viets Griswold Allen*, 4 Μαΐου 1841 &ndash; 1908) ήταν Αμερικανός θεολόγος, κληρικός της Επισκοπικής Εκκλησίας, εκπαιδευτικός και συγγραφέας.

## Βιογραφικά στοιχεία
Ο Άλεν γεννήθηκε στο χωριό Ότις της δυτικής Μασαχουσέτης και ήταν γιος του Ήθαν και της Λύντια Τσάιλντ Άλεν.

Απεφοίτησε από το Κολέγιο Κένυον του Οχάιο το 1862 και από το Θεολογικό Σεμινάριο του Άντοβερ το 1865. Πολύ αργότερα πήρε και διδακτορικό θεολογικών σπουδών (*D.D.*) από το Κολέγιο Χάρβαρντ (1886) και από το Γέιλ (1901).

Το 1872 πήρε ως σύζυγό του την Ελίζαμπεθ Κεντ Στόουν (Elizabeth Kent Stone), σε έναν γάμο που τελείωσε με τον θάνατό της το 1892. Απέκτησαν δύο τέκνα: τον Χένρυ Βαν Ντάυκ και τον Τζων Στόουν Άλεν.

### Σταδιοδρομία
Ο Άλεν δίδαξε στο Άντοβερ από το 1865 έως το 1867, ενώ χειροτονήθηκε διάκονος της Επισκοπικής Εκκλησίας στις 5 Ιουλίου 1865 και ιερέας στις 24 Ιουνίου 1866. Διετέλεσε εφημέριος του Ναού του Αγίου Ιωάννου στο Λώρενς από το 1865 έως το 1867 και στη συνέχεια καθηγητής της εκκλησιαστικής ιστορίας στην Επισκοπική Θεολογική Σχολή στο Κέιμπριτζ (Μασαχουσέτη). Είχε εκλεγεί μέλος της Ιστορικής Εταιρείας της Μασαχουσέτης. Θεωρείται ένας από τους μεγαλύτερους διαμαρτυρόμενους Αμερικανούς θεολόγους της εποχής του.

## Συγγραφικό έργο
Κάποια από τα βιβλία που συνέγραψε ο Α.Β.Γ. Άλεν είναι τα εξής:

* *The Continuity of Christian Thought* (= «Η αδιάσπαστη συνέχεια της χριστιανικής σκέψεως», Βοστώνη 1884, 11η έκδ. 1895)
* *The Greek Theology and the Renaissance of the Nineteenth Century* (= «Η ελληνική θεολογία και η αναγέννηση του 19ου αιώνα», 1884, από διαλέξεις του)
* *Jonathan Edwards* (1889)
* *Memoir of Phillips Brooks* (1891)
* *Religious Progress* (1894)
* *Christian Institutions* (= «Χριστιανικά καθιδρύματα», Ν. Υόρκη 1897)
* *Life and Letters of Bishop Brooks* (δύο τόμοι, 1900)

## Παραπομπές


## Πηγές
* Το λήμμα «Άλλεν, Αλεξάντερ Βητς Γκρίσγουολντ» στη *Νέα Ελληνική Εγκυκλοπαίδεια* «Χάρη Πάτση», τόμ. 4, σελίδα 392
* Το λήμμα «Allen, Alexander Viets Griswold» στο *'The Biographical Dictionary of America*, τόμ. 1, σελ. 79

Κατηγορία:Αμερικανοί θεολόγοι
Κατηγορία:Αμερικανοί κληρικοί
Κατηγορία:Αμερικανοί συγγραφείς
Αυτοκρατορική επαρχία

σύνδεσμος=//upload.wikimedia.org/wikipedia/commons/thumb/e/e7/RomanEmpire 117.svg/300px-RomanEmpire 117.svg.png|μικρογραφία|300x300εσ|Η Ρωμαϊκή Αυτοκρατορία το 117 μ.Χ. Οι αυτοκρατορικές επαρχίες εμφανίζονται με πράσινο χρώμα. Το ροζ δηλώνει τις συγκλητικές επαρχίες, καθώς και την ίδια την Ιταλία, η οποία διοικούνταν απευθείας από τη Σύγκλητο.

Μία **αυτοκρατορική επαρχία**, λατιν.: *provincia imperatoria* ήταν μία ρωμαϊκή επαρχία κατά τη διάρκεια της Ηγεμονίας, όπου ο Ρωμαίος Αυτοκράτορας είχε το μοναδικό δικαίωμα να διορίσει τον κυβερνήτη (*[[Legatus Augusti pro praetore|απεσταλμένο τού Αυγούστου προς τον πραίτωρα, legatus Augusti pro praetore]]*). Αυτές οι επαρχίες ήταν συχνά οι στρατηγικά τοποθετημένες συνοριακές επαρχίες.

Οι επαρχίες ομαδοποιήθηκαν σε αυτοκρατορικές και συγκλητικές επαρχίες λίγο μετά την άνοδο του Αυγούστου.

Οι ακόλουθες επαρχίες ήταν αυτοκρατορικές:
* Αίγυπτος, Ιουδαία, Συρία
* Μεσοποταμία, Ασσυρία, Αρμενία
* Κιλικία, Γαλατία, Θρακία
* Μοισία, Δακία, Δαλματία, 
* Παννονία, Νωρικό, Ραιτία
* Κάτω Γερμανία, Άνω Γερμανία, Βρετανία
* Άλπεις Γραίαι και Ποινιναί, Άλπεις Κοττίαι, Άλπεις Μαριτίμαι
* Βελγική Γαλατία, Λουγδουνική Γαλατία, Ακουιτανική Γαλατία
* Ταρρακωνησία (Ισπανία), Λουζιτανία.

Μετά τον Αύγουστο προστέθηκαν οι: Πετραία Αραβία, Καππαδοκία, Λυκία και Παμφυλία, Μαυριτανία και το πελατειακό βασίλειο τού Βοσπόρου. Επίσης χωρίστηκαν σε δύο οι: Μοισία (Άνω και Κάτω), Παννονία (Άνω και Κάτω), Μαυριτανία (Τιγγιτανική, Καισαρική).

Κατηγορία:Ιστορικές περιοχές
Τζωρτζ Β. Άλεν

Ο **Τζωρτζ Βήναμπλ Άλεν** (*George Venable Allen*, 3 Νοεμβρίου 1903 – 11 Ιουλίου 1970) ήταν Αμερικανός διπλωμάτης, που υπηρέτησε ως πρέσβυς των ΗΠΑ στο Ιράν κατά την κρίση του 1946, και μετέπειτα πρέσβυς των ΗΠΑ σε άλλες χώρες, μεταξύ των οποίων και στην Ελλάδα (το 1957-1958). Ασχολήθηκε επίσης με την επέκταση των δραστηριοτήτων της Φωνής της Αμερικής και την αύξηση της συμμετοχής της χώρας του στις δραστηριότητες της UNESCO.

## Βιογραφικά στοιχεία
Ο Άλεν γεννήθηκε στο Ντέραμ (Βόρεια Καρολίνα) και ήταν γιος εμπόρου, του Τόμας Έλις Άλεν, και της συζύγου του Χάριετ, το γένος Μουρ. Ο Τζων σπούδασε στο Πανεπιστήμιο Ντιουκ στη γενέτειρά του (τότε «Κολέγιο Τρίνιτυ»), από όπου απεφοίτησε το 1924, και στο Χάρβαρντ, από όπου απεφοίτησε το 1929. Δίδαξε επί τέσσερα έτη σε γυμνάσιο (1924-1928) και εργάσθηκε ως δημοσιογράφος στις εφημερίδες *Asheville Times* και *Durham Herald*. 

Εντάχθηκε στη διπλωματική υπηρεσία το 1930, αναλαμβάνοντας στην αρχή υποπρόξενος στην Τζαμάικα και αργότερα πρόξενος στη Σαγκάη, την Πάτρα και το Κάιρο. Κατόπιν τοποθετήθηκε ως πρέσβυς στο Ιράν, από το 1946 έως το 1948. Σε αυτό το διάστημα ασχολήθηκε με το να αποτρέψει μια σοβιετοϊρανική συμφωνία για το πετρέλαιο και πέτυχε να διώξει ο Ιρανός πρωθυπουργός Αχμάντ Καβάμ κομμουνιστές υπουργούς από την κυβέρνησή του. Βοήθησε επίσης στο κτίσιμο σχέσεων με τον Σάχη (βασιλιά) Μοχαμάντ Ρεζά Παχλαβί, παίζοντας τένις μαζί του μια φορά την εβδομάδα. Μετά υπηρέτησε για λίγο στην Ουάσινγκτον, ως υφυπουργός Εξωτερικών (1948-1949), προτού ξανασταλεί ως πρέσβυς των ΗΠΑ στη Γιουγκοσλαβία (1949-1953), στην Ινδία και το Νεπάλ (1953-1954). Στη συνέχεια ακολούθησε μια ακόμα θητεία του ως υφυπουργού Εξωτερικών, αυτή τη φορά αρμόδιου για θέματα Νότιας Ασίας και Αφρικής, το 1953-1954. Η τελευταία του θητεία ως πρέσβεως ήταν στην Ελλάδα, τη διετία 1956-1957. Επιστρέφοντας οριστικά στις ΗΠΑ, τοποθετήθηκε αμέσως διευθυντής της Υπηρεσίας Πληροφορήσεως των ΗΠΑ (USIA), μέχρι το 1960.

Μετά τη διπλωματική του σταδιοδρομία, ο Άλεν έγινε πρόεδρος του Ινστιτούτου Καπνού, θέση στην οποία παρέμεινε από το 1960 μέχρι το 1966.

## Προσωπική ζωή
Ο Άλεν ήταν έγγαμος με την Κάθριν Μάρτιν (Katherine Martin) από το 1934 και συνέγραψε ένα βιβλίο (αυτοέκδοση) με θέμα την κοινή ζωή τους στο εξωτερικό και τίτλο *Foreign Service Diary*. Απέκτησαν μαζί τρία παιδιά, τον Τζωρτζ Β. τον νεότερο (τζούνιορ), τον Τζων Μ. και τον Ρίτσαρντ Α. Άλεν, που όλα σπούδασαν νομική και έγιναν δικηγόροι στην πρωτεύουσα Ουάσινγκτον.

Ο Τζωρτζ Βήναμπλ Άλεν απεβίωσε σε ηλικία 66 ετών στη Βόρεια Καρολίνα, αλλά τάφηκε στο Κοιμητήριο Ροκ Κρηκ στην Ουάσινγκτον.

## Παραπομπές


## Πηγές
* Το λήμμα «Άλλεν Γεώργιος» στη *Νέα Ελληνική Εγκυκλοπαίδεια* «Χάρη Πάτση», τόμος 4, σελίδα 392

## Εξωτερικοί σύνδεσμοι
* Το αρχείο του πρέσβεως στη Βιβλιοθήκη «Χάρυ Τρούμαν»

Κατηγορία:Πρέσβεις των Ηνωμένων Πολιτειών στην Ελλάδα
Αλλέξ

Το **Αλλέξ** (γαλλ. *Allex*) είναι γαλλική κοινότητα στον Νομό Ντρομ της Γαλλίας. Ο πληθυσμός της κοινότητας ήταν 2.495 κάτοικοι το 2019.

## Γεωγραφία
Ο ποταμός Ντρομ, παραπόταμος του Ροδανού, περνά ενάμισυ χιλιόμετρο νότια από τον οικισμό. Το έδαφος της κοινότητας βρίσκεται σε υψόμετρο 124 μέχρι 220 μέτρα πάνω από την επιφάνεια της θάλασσας, από την οποία (Μεσόγειος Θάλασσα) απέχει 150 χιλιόμετρα σε ευθεία γραμμή.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 4, σελίδα 394

## Εξωτερικοί σύνδεσμοι
* 

Αλλεξ
Τζων Κάμπελ Άλεν

Ο σερ **Τζων Κάμπελ Άλεν** (αγγλ. *John Campbell Allen*, 1 Οκτωβρίου 1817 &ndash; 27 Σεπτεμβρίου 1898) ήταν αποικιακός δικαστής και αργότερα δικαστής του Ανώτατου Δικαστηρίου του Νιου Μπράνσγουικ του Καναδά, ο οποίος διετέλεσε Αρχιδικαστής του Νιου Μπράνσγουικ από το 1875 έως το 1896.

Γεννήθηκε στο Κίνγκσληρ του Νιου Μπράνσγουικ και ήταν εγγονός του επίσης δικαστή του Ανώτατου Δικαστηρίου του Νιου Μπράνσγουικ Άιζακ Άλεν (*Isaac Allen*, 1741-1806).

Ο Τζων Κάμπελ Άλεν ήταν μέλος της τοπικής βουλής του Νιου Μπράνσγουικ από το 1856 έως το 1865, και μάλιστα διετέλεσε πρόεδρος αυτής από το 1863 έως το 1865. Αμέσως μετά, το 1865, έγινε Γενικός Εισαγγελέας του Νιου Μπράνσγουικ.

Ο Άλεν νυμφεύθηκε το 1845 τη Μάργκαρετ Ώστεν Ντρέρυ (Margaret Austen Drury) και απέκτησαν τουλάχιστον εννέα τέκνα.

## Παραπομπές


## Πηγές
* Το λήμμα «Άλλεν σερ Ιωάννης Κάμπελ» στη *Νέα Ελληνική Εγκυκλοπαίδεια* «Χάρη Πάτση», τόμος 4, σελίδα 392
* Αναλυτική βιογράφηση στο *Dictionary of Canadian Biography Online*

Κατηγορία:Δικαστικοί
Συγκλητική επαρχία

σύνδεσμος=//upload.wikimedia.org/wikipedia/commons/thumb/e/e7/RomanEmpire_117.svg/400px-RomanEmpire_117.svg.png|μικρογραφία|400x400εσ| Η Ρωμαϊκή Αυτοκρατορία το 117 μ.Χ. Με ροζ χρώμα εικονίζεται η Ιταλία, που διοικείται απευθείας από τη Σύγκλητο και οι συγκλητικές επαρχίες.

Η **Συγκλητική επαρχία** (, δηλ. επαρχία του ρωμαϊκού λαού) ήταν ρωμαϊκή επαρχία κατά τη διάρκεια της Ηγεμονίας, όπου η Ρωμαϊκή Σύγκλητος είχε το δικαίωμα να διορίσει τον κυβερνήτη (ανθύπατο, proconsul). Αυτές οι επαρχίες ήταν μακριά από τα εξωτερικά σύνορα της Ρωμαϊκής Αυτοκρατορίας και απαλλαγμένες από την πιθανότητα εξέγερσης, και έτσι είχαν τοποθετηθεί σε αυτές λίγες, αν όχι καθόλου, λεγεώνες (μειώνοντας έτσι την πιθανότητα η Σύγκλητος να προσπαθήσει να πάρει την εξουσία από τον Αυτοκράτορα). Οι κυβερνήτες των συγκλητικών επαρχιών είχαν μόνο πολιτικές εξουσίες.  Βρίσκονταν συχνά κατά μήκος της Μεσογείου. Αν και η Σύγκλητος επέβλεπε αυτές τις επαρχίες, ο Αυτοκράτορας είχε το δικαίωμα να διευθύνει τις υποθέσεις τους, εάν το έκρινε σκόπιμο.

Οι επαρχίες διαχωρίστηκαν σε αυτοκρατορικές επαρχίες και *συγκλητικές επαρχίες* λίγο μετά την άνοδο του Αυγούστου.

Το 14 μ.Χ. οι ακόλουθες επαρχίες ήταν συγκλητικές: (Στράβων, βιβλίο 17.3.25):
* Αχαΐα (περιλαμβάνεται η Ήπειρος)
* Μακεδονία
* Βιθυνία και Πόντος
* Ασία (ie δυτική Μ. Ασία)
* Κύπρος
* Κρήτη και Κυρηναϊκή
* Αφρική (ή Ανθυπατική Αφρική, ie Λιβύη)
* Ισπανία Βαιτική (ie Ανδαλουσία)
* Ναρβωνική Γαλλία
* Σαρδηνία και Κορσική
* Σικελία

Η Ιταλία δεν ήταν συγκλητική επαρχία, καθώς δεν διοικούνταν από κυβερνήτη, αλλά απευθείας από τη Ρωμαϊκή Σύγκλητο.

## Βιβλιογραφικές αναφορές


Κατηγορία:Είδη διοικητικών διαιρέσεων
Κατηγορία:Ιστορικές περιοχές
Καστρί Ηρακλείου

Το **Καστρί** (επίσημο: το **Καστρίον**) είναι παραθαλάσσιος οικισμός της Κοινότητος Χόνδρου του Δήμου Βιάννου και της τέως Επαρχίας Βιάννου στην Περιφερειακή Ενότητα Ηρακλείου της Κρήτης. 

Αποτελεί επίνειο του Χόνδρου. Πολύ κοντά (στα ανατολικά) βρίσκεται ο οικισμός Κερατόκαμπος της κοινότητος Άνω Βιάννου.

Σύμφωνα με την απογραφή του 2021 έχει 196 κατοίκους.

## Παραπομπές


Καστρί
Καστρί